
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 24. septembrī
	
	Nr.
	495


	Grozījums Jūrmalas domes 2022. gada 20. decembra lēmumā Nr. 619 “Par nekustamā īpašuma un kustamās mantas nodošanu bezatlīdzības lietošanā pašvaldības sabiedrībai ar ierobežotu atbildību „Veselības un sociālās aprūpes centrs - Sloka””
	(protokols Nr. 11, 23. punkts)


Ar Jūrmalas domes 2022. gada 20. decembra lēmumu Nr. 619 “Par nekustamā īpašuma un kustamās mantas nodošanu bezatlīdzības lietošanā pašvaldības sabiedrībai ar ierobežotu atbildību „Veselības un sociālās aprūpes centrs - Sloka”” tika nolemts nodot pašvaldības sabiedrībai ar ierobežotu atbildību „Veselības un sociālās aprūpes centrs - Sloka””, vienotais reģistrācijas Nr. 50003220021 (turpmāk - PSIA “Sloka”) valdījumā un bezatlīdzības lietošanā Jūrmalas valstspilsētas pašvaldības (turpmāk – Pašvaldība) īpašumā esošus nekustamos īpašumus, t.sk. nekustamo īpašumu Dūņu ceļš 2, Jūrmalā, ar kadastra Nr. 1300 026 6108. Starp Pašvaldību un PSIA “Sloka” 2022. gada 30. decembrī tika noslēgts Līgums Nr. 1.2-16/22-1622 par Pašvaldībai piederošo nekustamo īpašumu un kustamas mantas nodošanu bezatlīdzības lietošanā, kas ir nepieciešami PSIA “Sloka” deleģētā uzdevuma izpildei.
Jūrmalas pilsētas dome 2021. gada 22. aprīlī izdeva rīkojumu Nr. 1.1-14/21-81 “Par noliktavas telpu Dūņu ceļš 2, Jūrmalā lietošanu”, lai nodrošinātu Jūrmalas pilsētas domes Pilsētplānošanas nodaļu ar telpām pilsētas svētku noformējuma dekorāciju uzglabāšanai.
Jūrmalas valstspilsētas administrācijā (turpmāk – Administrācija) 2023. gada 20. aprīlī tika saņemts PSIA “Sloka” iesniegums (reģistrēts Administrācijas lietvedībā ar Nr. 1.1-37/23S-5596) par vidi degradējošas siltumnīcas ēkas ar kadastra apzīmējumu 1300 026 6108 006 nojaukšanu. 

Administrācijā 2026. gada 2. septembrī saņemts Administrācijas Pilsētplānošanas pārvaldes iesniegums Nr. 1.1-33/746 par paredzamo jaunu Ziemassvētku noformējuma dekorāciju iepirkšanu un nepieciešamību esošo dekorāciju izvietošanu noliktavas telpās.
Ņemot vērā to, ka PSIA “Sloka” neizmanto deleģētā pārvaldes uzdevuma izpildei nekustamā īpašuma daļu Dūņu ceļš 2, Jūrmalā, noliktavas ēku ar kadastra apzīmējumu 1300 026 6108 005 un siltumnīcas ēku ar kadastra apzīmējumu 1300 026 6108 006, nepieciešams pārņemt iepriekš minētās ēkas un to ekspluatācijai nepieciešamo zemesgabala daļu 2509 m2 platībā ar kadastra apzīmējums1300 026 6108 Administrācijas valdījumā. Piekļuves nodrošināšanai zemesgabala daļa Dūņu ceļš 2, Jūrmalā, atbilstoši zemesgabala piesaistāmās platības plānam, tiek izmantota kopīgi.
Ievērojot to, ka nekustamā īpašuma Dūņu ceļš 2, Jūrmalā, ar kadastra Nr. 1300 026 6108, daļa vairs netiek izmantota un nav nepieciešama PSIA “Sloka” deleģētā pārvaldes uzdevuma izpildei un Jūrmalas domes Pilsētsaimniecības un transporta jautājumu komitejas 2026. gada 8. septembra sēdes atzinumu (protokols Nr. 1.2-11/67), lai nodrošinātu nekustamā īpašuma daļas Dūņu ceļš 2, Jūrmalā, uzturēšanu, Jūrmalas dome nolemj:

1. Izdarīt Jūrmalas domes 2022. gada 20. decembra lēmumā Nr. 619 “Par nekustamā īpašuma un kustamās mantas nodošanu bezatlīdzības lietošanā pašvaldības sabiedrībai ar ierobežotu atbildību „Veselības un sociālās aprūpes centrs - Sloka”” grozījumu un svītrot lēmuma 1.2. apakšpunkta šādas rindas:

	Noliktava 
	1300 026 6108 005
	351.30
	25 633.76
	8 550.39

	Siltumnīca 
	1300 026 6108 006
	549.40
	2 180.20
	0.00


2. Noslēgt vienošanos par grozījumiem starp Administrāciju un PSIA “Sloka” 2022. gada 30. decembrī noslēgtajā Līgumā Nr. 1.2-16/22-1622 par Pašvaldībai piederošo nekustamo īpašumu un kustamas mantas nodošanu bezatlīdzības lietošanā, izslēdzot nekustamā īpašuma daļu Dūņu ceļš 2, Jūrmalā, kadastra Nr. 1300 026 6108, zemesgabala daļu 2509 m2 platībā, noliktavas ēku ar kadastra apzīmējumu 1300 026 6108 005 un siltumnīcas ēku ar kadastra apzīmējumu 1300 026 6108 006.
3. Uzdot PSIA “Sloka” pēc šī lēmuma 2. punktā minētās vienošanās noslēgšanas ar nodošanas – pieņemšanas aktu nodrošināt nekustamā īpašuma daļas Dūņu ceļš 2, Jūrmalā, kadastra Nr. 1300 026 6108, zemesgabala daļu 2509 m2 platībā, noliktavas ēku ar kadastra apzīmējumu 1300 026 6108 005 un siltumnīcas ēku ar kadastra apzīmējumu 1300 026 6108 006 nodošanu Administrācijas valdījumā saskaņā ar šī lēmuma pielikumu.

4. Pilnvarot Pašvaldības izpilddirektoru Administrācijas vārdā parakstīt šī lēmuma 3. punktā minēto nodošanas – pieņemšanas aktu.

5. Uzdot Administrācijas Īpašumu pārvaldes Pašvaldības īpašumu tehniskās uzturēšanas nodaļai nodrošināt šī lēmuma 3. punktā minētā īpašuma uzturēšanu, pārbūvi.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.
Pielikums Jūrmalas domes
2026. gada 24. septembra lēmumam Nr. 495
(protokols Nr. 11, 23. punkts)
NODOŠANAS – PIEŅEMŠANAS AKTS

	
	Dokumenta datums ir pēdējā pievienotā elektroniskā paraksta un laika zīmoga datums


Pašvaldības sabiedrība ar ierobežotu atbildību “Veselības un sociālās aprūpes centrs - Sloka”, reģistrācijas Nr. 50003220021, (turpmāk – PSIA “Sloka”) kuru uz statūtu pamata pārstāv valdes priekšsēdētājs Gundars Prolis , no vienas puses un
Jūrmalas valstspilsētas administrācija, reģistrācijas Nr. 90000056357, (turpmāk – Administrācija) Jūrmalas valstspilsētas pašvaldības izpilddirektora Edgara Stobova personā, kurš rīkojas saskaņā ar Jūrmalas domes 2026. gada 24. septembra lēmumu Nr. ______ “Grozījums Jūrmalas domes 2022. gada 20. decembra lēmumā Nr. 619 “Par nekustamā īpašuma un kustamās mantas nodošanu bezatlīdzības lietošanā pašvaldības sabiedrībai ar ierobežotu atbildību „Veselības un sociālās aprūpes centrs - Sloka”” 4. punktu, no otras puses, 

PSIA “Sloka” nodod un Administrācija pieņem valdījumā Jūrmalas valstspilsētas pašvaldības īpašumā esošo nekustamā īpašuma Dūņu ceļš 2, Jūrmalā, ar kadastra Nr. 1300 026 6108, daļu šādā sastāvā - zemesgabala daļu 2509 m2 platībā, kas nepieciešama noliktavas ēkas ar kadastra apzīmējumu 1300 026 6108 005 un siltumnīcas ēkas ar kadastra apzīmējumu 1300 026 6108 006 uzturēšanai:
	Nosaukums
	Kadastra apzīmējums
	Platība, m2
	Uzskaites vērtība uz 01.09.2026. (EUR)
	Atlikusī vērtība uz 01.09.2026. (EUR)

	Noliktava 
	1300 026 6108 005
	351,30
	28 885.89
	11 910.53

	Siltumnīca 
	1300 026 6108 006
	549,40
	2 180.20
	0.00

	Zemes daļa
	1300 026 6108
	2509
	9 095.15
	9 095.15


Administrācija pieņem nekustamo īpašumu tādā stāvoklī, kādā tas atrodas šī nodošanas – pieņemšanas akta parakstīšanas brīdī.

Kā neatņemama sastāvdaļa pielikumā pievienots zemesgabala piesaistāmās platības plāns uz 1 (viena) lapas. 

	NODEVA 

Pašvaldības sabiedrība ar ierobežotu atbildību “Veselības un sociālās aprūpes centrs - Sloka "
Valdes priekšsēdētājs Gundars Prolis (paraksts*)

	PIEŅĒMA

Jūrmalas valstspilsētas pašvaldības izpilddirektors

Edgars Stobovs
(paraksts*) 




*Dokuments parakstīts ar drošu elektronisko parakstu un satur laika zīmogu
3

